

**РЕПУБЛИКА СРБИЈА**

**ЈАВНИ ИЗВРШИТЕЉ КАТАРИНА СИМИЋ**

**Ваљево, Мишарска бр. 6**

**Пословни број. ИИВ 82/22**

**Дана: 14.04.2025. године**

Јавни извршитељ Катарина Симић у извршном поступку извршног повериоца **Eurobank Direktna akcionarsko društvo Beograd,** Београд - Стари Град, ул. Вука Караџића бр. 10, МБ 17171178, ПИБ 100002532, чији је пуномоћник адв. Др Немања Алексић, Нови Сад, Грчкошколска 1, против извршног дужника **Танкосава Урошевић,** Брежђе - Мионица, ул. Брежђе бб, ЈМБГ 1005960776017, ради намирења потраживања, донео је

З А К Љ У Ч А К

Оглашава се **ДРУГА ЈАВНА ПРОДАЈА**, путем усменог јавног надметања, пописаних покретних ствари извршног дужника по Записнику јавног извршитеља Катарине Симић посл. бр. ИИВ 82/22 од 16.09.2022. године, и то за:

* **7 МАШИНА МАРКЕ „МИАГ“ - ВАЉНИХ СТОЛИЦА ЗА МЛИН**, процењене укупне вредности 4.200.000,00 динара, **а почетна цена** чини 30% процењене вредности и износи **1.260.000,00 динара,**
* **2 СИТА МАРКЕ „FRATELLI BUHLER“**, процењене укупне вредности 400.000,00 динара, **а почетна цена** чини 30% процењене вредности и износи **120.000,00 динара.**

Јавна продаја одржаће се **дана 14.05.2024. године** са почетком у **12.00 часова** путем усменог јавног надметања у канцеларији јавног извршитеља Катарине Симић, у Ваљеву, ул. Мишарска 6.

Заинтересовани купци су обавезни да пре одржавања јавног надметања уплате **на име јемства 10% од процењене цене ствари за коју ће се надметати,** на рачун јавног извршитеља Катарине Симић број **205-272931-72** код Комерцијалне банке а.д. Београд, са напоменом: „јемство за учествовање на јавном надметању у предмету посл. бр. „**ИИВ 82/22“**, а лица која претходно нису положила јемство у датом року не могу учествовати на јавном надметању.

**Лицитациони корак** се одређује у висини од **5% од почетне цене** покретне ствари.

Извршном дужнику се забрањује свако располагање пописаном ствари.

Извршни поверилац је ослобођен полагања јемства за учешће у јавној продаји за случај да његово потраживање досеже износ јемства.

**УПОЗОРАВАЈУ СЕ** понудиоци да купац покретне ствари на јавном надметању ни непосредном погодбом не може бити извршни дужник. Купац покретне ствари не може бити ни јавни извршитељ, заменик јавног извршитеља, помоћник јавног извршитеља или друго лице које је запослено код јавног извршитеља, независно од тога да ли поступа у конкретном извршном поступку, нити лице које је њихов крвни сродник у правој линији, а у побочној линији од четвртог степена сродства, супружник, ванбрачни партнер, тазбински сродник до другог степена, старатељ, штићеник, усвојитељ, усвојеник, хранитељ или храњеник.

Купац је дужан да износ по којој је ствар продата, а умањен за износ уплаћеног јемства, положи на депозитни рачун јавног извршитеља Катарине Симић број **205-272931-72** код Комерцијалне банке а.д. Београд у року од **петнаест дана** по доношењу закључка о додели покретне ствари, након чега има право преузети купљену ствар.

Ако најповољнији понудилац са јавног надметања не уплати понуђену цену у датом року, јавни извршитељ ће закључком огласити да је јавна продаја без дејства према њему и покретну ствар ће доделити другом по реду најповољнијем понудиоцу, који ће имати исти рок за плаћање понуђене цене као у овом закључку, и тако редом док се не исцрпе сви понудиоци наведени у закључку о додељивању покретне ствари.

Овај закључак објавиће се на огласној табли Коморе јавних извршитеља и огласној табли и електронској огласној табли Основног суда у Мионици најмање 15 дана пре дана одржавања јавне продаје. Од објављивања закључка на огласној табли Суда па до одржавања јавне продаје не може проћи више од 30 дана. Извршни поверилац има право објавити оглас о продаји покретних ствари у средствима информисања о свом трошку.

Заинтересована лица могу видети покретне ствари које су предмет продаје **на адреси извршног дужника**, сваког радног дана у периоду од 14 до 16 часова, а што је извршни дужник у обавези дозволити, под претњом законских последица.

|  |  |  |
| --- | --- | --- |
| **ПРАВНА ПОУКА:** Против овог закључка није дозвољен приговор. |  | **ЈАВНИ ИЗВРШИТЕЉ**\_\_\_\_\_\_\_\_\_\_\_\_\_\_\_\_\_\_\_\_\_\_\_\_КатаринаСимић |